རྒྱ་ནག་དཔལ་འབྱོར་དུས་དེབ་ཐོག་གནས་ཚུལ་སྤེལ་བ་ལྟར་ན།རྒྱ་ནག་གི་ཤོག་དངུལ་པར་སྐྲུན་ཁང་གི་འགན་འཛིན་ལོའུ་ཀེ་ཧྲིན་གྱིས།སྤྱིར་རྒྱ་ནག་གིས་ཕྱི་རྒྱལ་གྱི་ཤོག་དངུལ་པར་གྱི་མེད་ན་ཡང་།རྒྱུད་གཅིག་ལམ་གཅིག་གི་ལས་གཞི་མགོ་བཙུགས་ནས་ལོ་གཉིས་ཀྱི་རྗེས།ཐེངས་དང་པོར་བལ་ཡུལ་གྱི་ཤོག་དངུལ་༡༠༠ཐམ་པ་ཅན་དཔར་མགོ་ཚུགས་ཡོད་པ་དང་།དེ་ནས་རིམ་གྱིས་ཐའེ་ལན་ཊི་དང་བྷང་ལ་ཌེ་ཤི།སིང་གྷ་ལ།མ་ལེ་ཞི་ཡ།རྒྱ་གར།སྤིར་ཛིལ།དེ་བཞིན་ཕོ་ལན་ཌི་བཅས་ཀྱི་ཤོག་དངུལ་དཔར་མགོ་བརྩམས་ཡོད་པ་དང་།རྒྱ་ནག་གི་ཁེ་ལས་ཁང་འགས་རྒྱ་ནག་ནང་ལོགས་ནས་རྒྱལ་ཁབ་གཞན་མང་པོའི་ཤོག་དངུལ་དཔར་གྱི་ཡོད་ཀྱང་།རྒྱལ་ཁབ་ཀྱི་བདེ་འཇགས་དང་སྤྱི་ཚོགས་ནང་དོན་མེད་ཀྱི་རྩོད་གླེང་མི་ཡོང་ཆེད་སྦ་གསང་བྱེད་བཞིན་ཡོད་ལུགས་བརྗོད་འདུག